"Пантеон" - самостоятелна изложба на Георги Ружев
17 май 2016 – 30 юни 2016, Галерия ИСИ - София
самостоятелната изложба на Георги Ружев
Откриване – 17 май 2016, вторник, 18.00 ч.
Георги Ружев е една от най-забележителните фигури на българската културна сцена още от 1990-те години, той е не само фотограф, известен от ранните си работи с това, което по-късно се определя като концептуална фотография у нас. Той е не само художник, участник в едни от най-престижните международни изложби на съвременно изкуство. Той е и един от първите VJ-и в България, не само колекционер и „енциклопедист“ на съвременната музика, но и неин създател, изпълнител и интерпретатор (кой не помни групата „Попарата на бухала“?), един от малкото останали пънкари и анархисти сред нас.
"В Древна Гърция това e храм на всички богове. След Древния Рим е и храм за заслужили личности. Отъждествяване със съвременници, предшественици – визуално известни на всички. Като абстрактен хуманизъм, отъждествяван с братството на хората независимо от тяхното социално положение, независимо че не знаем какво е именно човекът и какви трябва да бъдат хуманните измерения на неговото съществуване.
Божеството може да е декаданс – а какво става с героите? В най-добрия случай – паметник... и то, в повечето случаи, грозен.
Новата съвест проповядва да пропагандираш себе си и да обичаш себе си, а аз съм частен случай – приличам на всеки бог и на всеки идол."
Жоро Ружев
16.05.2016 г. 13:24
Етикети: изложба, съвременно изкуство, ИСИ София, Георги Ружев, Пантеон
https://kulturni-novini.info/sections/2/news/23572-panteon-samostoyatelna-izlozhba-na-georgi-ruzhev